BC Kauno Žalgiris 2018 - 2019 sezonas

2018–2019 metų sezonas – 74-asis Kauno „Žalgiris“ krepšinio klubo sezonas. Kauno komanda rungtyniavo LKL – stipriausioje Lietuvos krepšinio lygoje ir Eurolygoje – pajėgiausiose Europos krepšinio pirmenybėse. Namų rungtynes žaidė Žalgirio arenoje. Eurolygos sezoną baigė 8 vietoje su 15 pergalių ir tiek pat kartų pralaimėjo. Ketvirtfinalyje 1-3 nusileido Fenerbahce Beko Istanbul. Karaliaus Mindaugo turnyro finale pralaimėjo Vilniaus „Ryto“ komandai 70-67. LKL lygoje reguliarųjį sezoną baigė 1 vietoje 32-4. Finale iki trijų pergalių nugalėjo Vilniaus „Rytą“ 3-0 ir 24 kartą tapo Lietuvos čempionais.

Komandos sudėtis

Komandos sudėtis 2018-2019 metų sezono metu 
Iš viso per 2018 - 2019 m. sezoną Žalgirio marškinėlius apsivilko 17 žaidėjų.

Išvykę žaidėjai: 
Sezono metu Žalgiryje sužaidė 17 žaidėjų. Tačiau jo eigoje Donatas Sabeckis (LTU) buvo paskolintas Liudvigsburgo „MHP Riesen“ komandai, o su Derrick Walton Jr (USA) buvo atsisveikinta abipusiu susitarimu. Pastarieji krepšininkai negaudavo daug žaidybinio laiko ir nepritapo prie komandos sistemos.

Treneriai ir pagalbinis personalas

Karaliaus Mindaugo taurė

Apie turnyrą 
Krepšinio renginys, gyvuojantis nuo 2016 metų, jo žiūrovams suteikia ne tik galimybę mėgautis krepšinio rungtynėmis, bet ir tampa didžiausio krepšinio šou reginio liudininkais, vyksta snaiperio ir „Oro karaliaus“ konkursai, o pertraukų metu groja žinomi Lietuvos atlikėjai. Turnyras pavadintas vienintelio Lietuvos karaliaus Mindaugo vardu.

„Žalgirio“ pasirodymas turnyre 
Ketvirtasis turnyras 2019 m. „Kidy Tour“ Karaliaus Mindaugo taurės turnyras sugrįžo į Vilnių. Siemens Arenoje vykęs finalas, kuriame Dainiaus Adomaičio Vilniaus „Rytas“ įtemptoje kovoje nugalėjo Šarūno Jasikevičiaus Kauno „Žalgirio“ krepšininkus rezultatu (70-67) (11:13 24:17 16:13 16:27). „Žalgiriui“ per 29 minutes 15 taškų įmetė Marius Grigonis (3/6 dvitaškiai, 1/1 tritaškiai, 6/6 baudos), 11 Aaron White ir Leo Westermann, 10 Artūras Milaknis, 8 Paulius Jankūnas. „Rytą“ į pergalę vedė ir naudingiausiu finalo žaidėju buvo pripažintas Arciomas Parachouskis, per 31 minutę pelnęs 14 taškų (6/11 dvitaškiai, 0/1 tritaškiai, 2/3 baudos), sugriebęs 11 kamuolių ir užfiksavęs 21 balo naudingumą.

Eurolyga

Reguliarusis sezonas 
Pirmąsias rungtynes Kauniečiai sužaidė namuose su KIROLBET Baskonia Vitoria-Gasteiz komanda, tačiau pralaimėjo rezultatu (79-87). Praėjus pirmam Eurolygos ratui, Žalgiris laimėjo 7 rungtynes iš 15 ir lentelėje užėmė 8 vietą. Antrame rate per 9 rungtynes vos 2 kartus laimėję Žalgiriečiai turėjo pasitempti, kad patektų į atkrentamąsias. Kauniečiai paskutinėse šešiose rungtynės parodė ryžtą ir užsispyrimą, taip surengdami vieną geriausių ir reikalingiausių pergalių spurtų klubo istorijoje. Lietuvos klubas įveikė tokias komandas kaip Herbalife Gran Canaria (98-64), FC Bayern Munich (85-79), Maccabi FOX Tel Aviv (83-85), Darussafaka Tekfen Istanbul (94-67), Olympiacos Piraeus (72-68). Paskutines reguliariojo sezono rungtynes kauniečiams teko žaisti su Real Madrid, beveik visas rungtynes pirmavę žaliai balti šventė pergalę (93-86), kuri jiems atnešė aštuntą vietą Eurolygos reguliariojo sezono finiše ir bilietą į TOP 8 etapą.

Atkrentamosios varžybos 
Serijoje iki trijų pergalių Kauno Žalgiris pranašumą turėjo pripažinti Fenerbahce Beko Istanbul klubo pranašumą (1-3). Kauniečiai laimėjo vieninteles rungtynes Stambule rezultatu 80-82 (21;20 18;26 19;27 22;9).

Viso sezono Eurolygoje žaidėjų statistika

Lietuvos krepšinio lyga

Kelias trofėjaus link 
„Žalgiris“ sužaidė 36 rungtynes ir pralaimėjo 4 iš jų. Su tokiu rezultatu užėmė pirmąją vietą lentelėje. Ketvirtfinalyje žaliai balti įveikė Alytaus „Dzūkiją“ rezultatu (89:70) ir (62:81). Pusfinalyje laimėjo abejas rungtynes prieš Panevėžio „Lietkabelį“ (78-58) ir (63-84) ir tiesiai nukeliavo į finalą.

Komandos statistika

Kauno „Žalgirio“ biudžetas 
Iš viso klubas surinko 10,7 mln. eurų, 400 tūkst. daugiau, nei praeitame sezone. Atidavęs visas skolas klubas gali jaustis finansiškai laisviau. „Žalgiris“ prieš sezoną numatė, kad iš rėmėjų gaus 3 mln. eurų, savivaldybė skirs 2 mln. eurų, iš TV teisių ir sportinių premijų tikimasi 1,2 mln. eurų, bilietų pardavimas sudarys – 2,9 mln. eurų, iš žaidėjų perleidimo, kontraktų išpirkimo bei kitų pajamų – 1 mln. eurų, o 0,6 mln. eurų – likutis iš praėjusio sezono. Žaidėjų algoms padengti bus skiriama 7,4 mln. eurų, kitoms komandos išlaidoms – 1,9 mln. eurų, o administracinėms išlaidoms – 1,4 mln. eurų.

Šaltiniai 

 https://www.lkl.lt/komandos/zalgiris#games
 https://www.lkl.lt/komandos/zalgiris#squad
 https://www.basketnews.lt/news-123052-zalgirio-biudzetas-daugiau-nei-10-mln-euru.html
 https://www.euroleague.net/competition/teams/showteam?clubcode=ZAL&seasoncode=E2018#!games
 https://www.euroleague.net/competition/teams/showteam?clubcode=ZAL&seasoncode=E2018#!stats
 https://www.lkl.lt/straipsniai/2840/zalgiris-atsisveikino-su-d-waltonu
 https://www.lkl.lt/straipsniai/2402/dsabeckis-iki-sezono-pabaigos-skolinamas-vokietijos-klubui
 https://www.lkl.lt/karaliaus-mindaugo-taure#games
 Karaliaus Mindaugo taurė
 https://www.basketnews.lt/news-127620-vilnius-lieka-nenugaletas-zalgiri-nuvertes-rytas-susigrazino-kmt-titula.html
 https://www.basketnews.lt/rungtynes/ziureti/76598-madrido-real-kauno-zalgiris.html
 https://www.basketnews.lt/rungtynes/ziureti/81458-stambulo-fenerbahce-kauno-zalgiris.html#1